Hilton stormloop VSA se Rhinos | Netwerk24
Deur Wim Pretorius 07 April 2018 15:30
Hilton College van KwaZulu-Natal het min genade gewys in sy slagting van 78-19 in die wedstryd teen die Rhinos-rugbyspan van Amerika op die laaste dag van die Wêreldskolerugbyfees wat by die Hoër Jongenskool Paarl gehou word.
Die wedstryd is 'n paar minute vroeg gestaak om die besoekers verdere vernedering te spaar nadat die Suid-Afrikaners 11 drieë gedruk het.
Die Hilton-flank Joseph Elphick het 'n driekuns behaal, met die losskakel Ruan Wilmans wat self twee keer agter die doellyn gaan kuier het.
Die Amerikaners kon wel daarin slaag om drie drieë te druk, maar daar was nie veel te redde nie. Hierdie span sal ongelukkig op die vliegtuig klim sonder dat hulle enige positiewe indrukke hier kom maak het wat die spel op die veld betref.
Hilton 78 (29): Drieë: Ruan Wilmans (2), Gareth Schreuder, Roger Ellis, Robert Mattison, Joseph Elphick (3), Patrick McVeigh, Jared Venter, Siyabonga Xulu. Doelskoppe: Schreuder (7), Bryce Trodd (2). Strafdoel: Schreuder.
Rhinos Rugby 19 (12): Drieë: Latu Kolopeaua, Ethan Howard, Moses Sepvona. Doelskoppe: Austin Kikuchi (2).